יהודה והשומרון

תקנות עיסוק בחשמל (הסדרה והפעלה) (שיעורי אגרות להפעלת גנרטור המופעל על ידי מנוע דיזל) (יהודה ושומרון), תשפ"א-2020

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שיעור האגרה | [Go](#Seif2) | 2 |
| סעיף 3 | פטור מתשלום אגרה | [Go](#Seif3) | 2 |
| סעיף 4 | תחילת תוקף | [Go](#Seif4) | 2 |
| סעיף 5 | השם | [Go](#Seif5) | 2 |

יהודה והשומרון

תקנות עיסוק בחשמל (הסדרה והפעלה) (שיעורי אגרות להפעלת גנרטור המופעל על ידי מנוע דיזל) (יהודה ושומרון), תשפ"א-2020[[1]](#footnote-1)\*

בתוקף סמכותי לפי סעיף 4 לצו בדבר הקמת מינהל אזרחי (יהודה ושומרון) (מס' 947), התשמ"ב-1981, ויתר סמכויותיי לפי כל דין ותחיקת הביטחון, והואיל והנני סבור כי הדבר דרוש לצרכי קיום הממשל התקין ולטובת אוכלוסיית האזור, הנני מתקין תקנות אלו:

1. בתקנות אלו –

הגדרות

"בקשה להיתר הפעלה לגנרטור המופעל על ידי מנוע דיזל" – בקשה לקבלת היתר הפעלה לגנרטור המופעל על ידי מנוע דיזל, לפי סעיף 2 לצו בדבר עיסוק בחשמל (הסדרה והפעלה) (יהודה ושומרון) (מס' 427), התשל"א-1971;

"קמ"ט אנרגיה" – קצין מטה לענייני אנרגיה במינהל האזרחי לאזור יהודה ושומרון.

2. מגיש בקשה להיתר הפעלה לגנרטור המופעל על ידי מנוע דיזל ישלם אגרה על סך 137 שקלים חדשים.

שיעור האגרה

3. מגיש בקשה להיתר הפעלה לגנרטור המופעל על ידי מנוע דיזל, הטוען שאין ביכולתו לשלם אגרה, יצרף לבקשה להיתר ההפעלה, עם הגשתה, בקשה לפטור מתשלום אגרה בגין הבקשה להיתר, בצירוף תצהיר שיפרט בו את רכושו, רכוש בן זוגו ורכוש הוריו אם הוא סמוך על שולחנם, וכן מקורות הכנסתו בששת החודשים האחרונים שקדמו למועד הגשת הבקשה לפטור מאגרה; הוגשה בקשה לפטור מאגרה כאמור, רשאי קמ"ט אנרגיה לתת למגיש בקשת הפטור, במקרים חריגים ומנימוקים שיירשמו, פטור מלא או חלקי מתשלום אגרה, אם השתכנע כי אין ביכולתו של מגיש הבקשה לשלם את האגרה, בהתחשב בהכנסותיו, ברכושו ובחובותיו המוכחים.

פטור מתשלום אגרה

4. תחילתן של תקנות אלו ביום חתימתן.

תחילת תוקף

5. תקנות אלו ייקראו: "תקנות עיסוק בחשמל (הסדרה והפעלה) (שיעורי אגרות להפעלת גנרטור המופעל על ידי מנוע דיזל) (יהודה ושומרון), התשפ"א-2020".

השם

ו' בטבת התשפ"א (21 בדצמבר 2020) תת-אלוף רסאן עליאן

ראש המינהל האזרחי

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 255](https://www.nevo.co.il/law_html/law70/zava-0255.pdf) מחודש פברואר 2021 עמ' 10869. [↑](#footnote-ref-1)