תקנות בדבר פיצוי על מאסר או מעצר (צו בדבר הוראות בטחון) (יהודה והשומרון), תשס"ח-2007

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | פיצוי בעד מעצר ומאסר | סעיף 2 |
| [Go](#h3) | הוצאות הגנה | סעיף 3 |
| [Go](#h4) | תחילת תוקף | סעיף 4 |
| [Go](#h5) | השם | סעיף 5 |
| [Go](#h6) | תוספת ראשונה |
| [Go](#h7) | תוספת שניה |
| [Go](#h8) |  | סעיף (א) |
| [Go](#h9) |  | סעיף (ב) |

תקנות בדבר פיצוי על מאסר או מעצר (צו בדבר הוראות בטחון) (יהודה והשומרון), תשס"ח-2007

בתוקף סמכותי מכוח סעיף 49א(5) לצו בדבר הוראות ביטחון (יהודה והשומרון) (מס' 378), התש"ל-1970, אני מתקין תקנות אלה:

1. בתקנות אלה –

הגדרות

"פיצוי" – פיצוי בשל מעצר או מאסר והוצאות הגנה לפי סעיף 183(א) לצו בדבר הוראות ביטחון [נוסח משולב] (יהודה ושומרון) (מס' 1651), התש"ע-2009.

2. (א) סכום הפיצוי המרבי בעד יום מעצר או מאסר הוא החלק ה-25 של השכר החודשי הממוצע של התושבים הרשומים במרשם האוכלוסין של האזור ביום מתן החלטת בית המשפט לעניין הפיצוי, כפי שיפורסם מעת לעת בהודעה מטעם ראש ענף תיאום אזרחי במנהל האזרחי.

פיצוי בעד מעצר ומאסר

(ב) סכום הפיצוי המרבי בעד חלקו של יום מעצר או מאסר יחושב כחלק היחסי של הפיצוי המגיע לפי תקנת משנה (א).

3. (א) הסכום המרבי לתשלום הוצאות הגנתו של עצור או של נאשם לפי סעיף 183(א) לצו בדבר הוראות ביטחון [נוסח משולב] (יהודה ושומרון) (מס' 1651), התש"ע-2009, יהיה כמפורט בתוספת השניה לתקנות אלו.

הוצאות הגנה

(ב) נוכח בית המשפט שבנסיבות העניין מן הצדק לקבוע לעצור או לנאשם תשלום הוצאות בעד שכר טרחת עורך דין גבוה מזה שנקבע בפריט המתאים בתוספת, רשאי הוא לקבוע סכום גבוה יותר בשיעור שלא יעלה על חמישים אחוזים מהסכום הקבוע באותו פריט.

4. תחילת תוקפן של תקנות אלו ביום חתימתן.

תחילת תוקף

5. תקנות אלו ייקראו: "תקנות בדבר פיצוי על מאסר או מעצר (צו בדבר הוראות בטחון) (יהודה והשומרון), התשס"ח-2007".

השם

**תוספת ראשונה**

**תוספת שניה**

(תקנה 3)

הסכומים המרביים לתשלום הוצאות הגנתו של עצור או אסיר לפי סעיף 183(א) לצו בדבר הוראות ביטחון [נוסח משולב] (יהודה ושומרון) (מס' 1651), התש"ע-2009, יהיו כלהלן:

(א) בעד הוצאות בפועל – כפי שהכיר בהן בית המשפט לפי קבלות.

(ב) בעד שכר טרחה של עורך דין:

(1) לימוד התיק, עבודת הכנה, ישיבה ראשונה בבית המשפט, וישיבת בית המשפט שנועדה להארכת מעצר, בבית המשפט הצבאי של ערכאה ראשונה, לא יעלה על סך של 650 ש"ח; בבית המשפט הצבאי לערעורים לא יעלה על סך של 1,300 ש"ח;

(2) ישיבה נוספת אחרי הישיבה הראשונה, בערכאה ראשונה, לא יעלה על סך של 200 ש"ח; בבית המשפט הצבאי לערעורים לא יעלה על סך של 350 ש"ח;

(3) טיפול בבית משפט הצבאי לערעורים, כולל ישיבה ראשונה בבית המשפט, אם ראה בית המשפט שהיה בערעור קושי מיוחד או שהצריך פעולות הכנה מיוחדות, וכן הכנת ערר על החלטה, שלא לשחרר בערבות וישיבה בבית המשפט הצבאי לערעורים, לא יעלה על סך של 800 ש"ח;

(4) טיפול בערעור, שבו לא קבע בית המשפט כאמור בפסקה (3) כולל ישיבה ראשונה בבית המשפט הצבאי לערעורים לא יעלה על סך של 500 ש"ח.

|  |  |  |  |  |  |
| --- | --- | --- | --- | --- | --- |
|  | גדי שמני, אלוף  מפקד כוחות צה"לבאזור יהודה והשומרון |  |  |  |  |
|  |  |  |  |  |  |