תקנות חוק לתיקון הוראות הקשורות בנכסי דלא ניידי, מס' 51 לשנת 1958 (אגרות) (יהודה ושומרון), תשפ"א-2021

תוכן ענינים

|  |  |  |
| --- | --- | --- |
| [Go](#h1) | חובת תשלום אגרה | סעיף 1 |
| [Go](#h2) | אגרה | סעיף 2 |
| [Go](#h3) | תוקף | סעיף 3 |
| [Go](#h4) | השם | סעיף 4 |

תקנות חוק לתיקון הוראות הקשורות בנכסי דלא ניידי, מס' 51 לשנת 1958 (אגרות) (יהודה ושומרון), תשפ"א-2021

בתוקף סמכותי לפי סעיפים 12(ח) ו-16 לחוק לתיקון הוראות הקשורות בנכסי דלא ניידי, מס' 51 לשנת 1958, כפי תיקונו בצו בדבר חוק לתיקון הוראות הקשורות בנכסי דלא ניידי, מס' 51 לשנת 1958 (תיקון רישום שטח וגבולות) (יהודה והשומרון) (מס' 1815), התשע"ט-2019, ולפי הצו בדבר הקמת מינהל אזרחי (יהודה והשומרון) (מס' 947), התשמ"ב-1981, והואיל והנני סבור כי הדבר דרוש לצרכי קיום הממשל התקין ולטובת אוכלוסיית האזור, הנני מתקין תקנות אלו:

1. לא תיעשה פעולה באשר לבקשה כהגדרתה בתקנה 1 לתקנות לחוק לתיקון הוראות הקשורות בנכסי דלא ניידי, מס' 51 לשנת 1958 (בקשות לתיקון רישום שטח וגבולות) (יהודה והשומרון), התשע"ט-2019 (להלן – בקשה לתיקון שטח וגבולות), מבלי ששולמה תחילה האגרה שנקבעה לאותה פעולה כמפורט בתקנה 2 להלן.

חובת תשלום אגרה

2. (א) אגרת הגשת בקשה לתיקון שטח וגבולות – 85 שקלים חדשים, וכן 180 שקלים חדשים בעד כל דונם, או חלק ממנו, של החלקה נושא הבקשה; הגשת התנגדות לבקשה לרישום הכוללת בקשה לרישום, כמוה כבקשה לעניין זה.

אגרה

(ב) אגרת הגשת התנגדות לבקשה לרישום, אשר אינה כוללת בקשה לרישום – 100 שקלים חדשים.

(ג) בעת הרישום, תשולם אגרה בסך 4% ממחיר הנכס הנרשם. אם המקרקעין נרשמו על שם מגיש הבקשה לתיקון שטח וגבולות, יקוזז מסכום זה הסכום ששולם בהתאם להוראת סעיף קטן (א).

3. תחילת תוקפן של תקנות אלו ביום חתימתן.

תוקף

4. תקנות אלו תיקראנה: "תקנות חוק לתיקון הוראות הקשורות בנכסי דלא ניידי, מס' 51 לשנת 1958 (אגרות) (יהודה ושומרון), התשפ"א-2021".

השם

|  |  |  |  |  |  |
| --- | --- | --- | --- | --- | --- |
|  | תא"ל פארס עטילה  ראש המינהל האזרחיבאזור יהודה ושומרון |  |  |  |  |
|  |  |  |  |  |  |